Restaurarea patrimoniului nu poate să fie finalizată, în anumite cazuri, pe baza bugetului anual – cu atît mai puțin într-o țară care nu a reușit încă să își construiască autostrăzile importante –, iar necesitatea de a relua de fiecare dată procedurile administrative pentru a continua lucrările deja începute nu face decît să arunce în derizoriu și ineficiență un demers pe care orice politică publică în domeniu ar trebui să îl considere o prioritate absolută.